CELEX: 32015D1944
Language: ro
Date: 2015-10-28 00:00:00
Title: Decizia de punere în aplicare (UE) 2015/1944 a Comisiei din 28 octombrie 2015 de modificare a Deciziei de punere în aplicare 2012/807/UE de instituire a unui program specific de control și inspecție pentru pescuitul pelagic în apele occidentale ale Atlanticului de Nord-Est

29.10.2015   
            
            
               RO
            
            
               Jurnalul Oficial al Uniunii Europene
            
            
               L 283/13
            
         DECIZIA DE PUNERE ÎN APLICARE (UE) 2015/1944 A COMISIEI
   din 28 octombrie 2015
   de modificare a Deciziei de punere în aplicare 2012/807/UE de instituire a unui program specific de control și inspecție pentru pescuitul pelagic în apele occidentale ale Atlanticului de Nord-Est
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (1), în special articolul 95,
   întrucât:
   
               (1)
            
            
               Decizia de punere în aplicare 2012/807/UE a Comisiei (2) instituie un program specific de control și inspecție pentru pescuitul pelagic în apele occidentale ale Atlanticului de Nord-Est.
            
         
               (2)
            
            
               Regulamentul (UE) nr. 1380/2013 al Parlamentului European și al Consiliului (3) instituie o obligație de debarcare pentru pescuitul pelagic în scopul reducerii nivelurilor actuale ridicate de capturi nedorite și pentru eliminarea treptată a capturilor aruncate înapoi în mare. Detaliile privind punerea în aplicare a obligației de debarcare sunt prevăzute în Regulamentul delegat (UE) nr. 1393/2014 al Comisiei (4) de stabilire a unui plan privind aruncarea capturilor înapoi în mare pentru anumite activități de pescuit pelagic în apele de nord-vest și în Regulamentul delegat (UE) nr. 1394/2014 al Comisiei (5) de stabilire a unui plan privind aruncarea capturilor înapoi în mare pentru anumite activități de pescuit pelagic în apele de sud-vest. Respectarea obligației de debarcare ar trebui să fie controlată și inspectată. Speciile pelagice mici menționate la articolul 15 alineatul (1) litera (a) din Regulamentul (UE) nr. 1380/2013 ar trebui, prin urmare, să fie incluse în programul specific de control și inspecție pentru a permite statelor membre în cauză să desfășoare în mod eficient și efectiv activitățile comune de inspecție și supraveghere.
            
         
               (3)
            
            
               Macroul și heringul sunt specii migratoare cu o răspândire largă. Pentru a armoniza procedurile de inspecție și control ale activităților de pescuit de macrou și hering în apele adiacente apelor occidentale, este necesar să se includă diviziunea ICES IVa, astfel cum este definită în Regulamentul (CE) nr. 218/2009 al Parlamentului European și al Consiliului (6), în programul specific de control și inspecție.
            
         
               (4)
            
            
               Este necesară menținerea programului specific de control și inspecție până la 31 decembrie 2018 pentru a se asigura condiții de concurență echitabile în perioada introducerii obligației de debarcare.
            
         
               (5)
            
            
               Regulamentul (CE) nr. 850/98 al Consiliului (7), în special titlul IIIa, stabilește măsuri de reducere a aruncării capturilor înapoi în mare. Programul specific de control și inspecție ar trebui să asigure conformitatea cu interzicerea respingerii selective, cu dispozițiile de continuare și cu interzicerea aruncării în mare înainte de strângerea completă a plasei.
            
         
               (6)
            
            
               În conformitate cu Deciziile de punere în aplicare 2013/305/UE (8) și 2013/328/UE (9) ale Comisiei de instituire a unui program specific de control și inspecție pentru Marea Baltică, respectiv Marea Nordului, statele membre informează anual Comisia. Raportarea privind programul specific de control și inspecție pentru pescuitul pelagic din apele occidentale ar trebui să aibă loc cu aceeași frecvență.
            
         
               (7)
            
            
               În cursul consultărilor dintre Norvegia, Uniune și Insulele Feroe cu privire la gestionarea stocurilor de macrou pentru 2015, criteriile pentru inspecția debarcărilor de hering, macrou și stavrid au fost reduse semnificativ deoarece, de acum înainte, acestea se bazează pe evaluarea riscurilor, iar aplicarea lor a fost extinsă la debarcările de putasu. Prin urmare, criteriile-țintă din anexa II la Decizia de punere în aplicare 2012/807/UE ar trebui modificate în consecință.
            
         
               (8)
            
            
               Măsurile prevăzute în prezenta decizie sunt conforme cu avizul Comitetului pentru pescuit și acvacultură,
            
         ADOPTĂ PREZENTA DECIZIE:
   Articolul 1
   Decizia de punere în aplicare 2012/807/UE se modifică după cum urmează:
   
               1.
            
            
               Titlul se înlocuiește cu următorul text:
               
                  „Decizia de punere în aplicare 2012/807/UE a Comisiei din 19 decembrie 2012 de instituire a unui program specific de control și inspecție pentru pescuitul pelagic în apele occidentale ale Atlanticului de Nord-Est și în partea nordică a Mării Nordului”.
               
            
         
               2.
            
            
               Articolul 1 se înlocuiește cu următorul text:
               „Articolul 1
               Obiect
               Prezenta decizie instituie un program specific de control și inspecție aplicabil stocurilor de macrou, hering, stavrid negru, putasu, specii de caproide, hamsie, argentină, sardină și șprot din apele UE din subzonele ICES V, VI, VII, VIII și IX și din apele UE din zona CECAF 34.1.11 (denumite în continuare «apele occidentale»), precum și stocurilor de macrou și hering din apele UE din diviziunea ICES IVa (denumite în continuare «partea nordică a Mării Nordului»).”
            
         
               3.
            
            
               La articolul 2, alineatul (2) se înlocuiește cu următorul text:
               „(2)   Programul specific de control și inspecție se aplică până la data de 31 decembrie 2018.”
            
         
               4.
            
            
               La articolul 3 alineatul (2), litera (b) se înlocuiește cu următorul text:
               
                           „(b)
                        
                        
                           obligațiile de raportare aplicabile activităților de pescuit din apele occidentale și partea nordică a Mării Nordului, în special fiabilitatea informațiilor înregistrate și raportate;”.
                        
                     
         
               5.
            
            
               La articolul 3 alineatul (2), litera (c) se înlocuiește cu următorul text:
               
                           „(c)
                        
                        
                           obligația de a debarca toate capturile de specii care fac obiectul obligației de debarcare în conformitate cu Regulamentul (UE) nr. 1380/2013 al Parlamentului European și al Consiliului (10), precum și măsurile de reducere a aruncării capturilor înapoi în mare prevăzute la titlul IIIa din Regulamentul (CE) nr. 850/98 al Consiliului (11);
                        
                     
                  (10)  Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (JO L 354, 28.12.2013, p. 22)."
						
               
                  (11)  Regulamentul (CE) nr. 850/98 al Consiliului din 30 martie 1998 pentru conservarea resurselor de pescuit prin măsuri tehnice de protecție a puietului de organisme marine (JO L 125, 27.4.1998, p. 1).”"
						
            
         
               6.
            
            
               La articolul 12 se adaugă următorul alineat:
               „(3)   Începând cu anul 2016, statele membre comunică anual informațiile menționate la alineatul (1), până la 31 ianuarie, după încheierea fiecărui an calendaristic.”
            
         
               7.
            
            
               Anexa II se înlocuiește cu textul din anexa la prezenta decizie.
            
         Articolul 2
   Prezenta decizie intră în vigoare în a treia zi de la data publicării în Jurnalul Oficial al Uniunii Europene.
   
      Adoptată la Bruxelles, 28 octombrie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 343, 22.12.2009, p. 1.
   
      (2)  Decizia de punere în aplicare 2012/807/UE a Comisiei din 19 decembrie 2012 de instituire a unui program specific de control și inspecție pentru pescuitul pelagic în apele occidentale ale Atlanticului de Nord-Est (JO L 350, 20.12.2012, p. 99).
   
      (3)  Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (JO L 354, 28.12.2013, p. 22).
   
      (4)  Regulamentul delegat (UE) nr. 1393/2014 al Comisiei din 20 octombrie 2014 de stabilire a unui plan privind aruncarea capturilor înapoi în mare pentru anumite activități de pescuit pelagic în apele de nord-vest (JO L 370, 30.12.2014, p. 25).
   
      (5)  Regulamentul delegat (UE) nr. 1394/2014 al Comisiei din 20 octombrie 2014 de stabilire a unui plan privind aruncarea capturilor înapoi în mare pentru anumite activități de pescuit pelagic în apele de sud-vest (JO L 370, 30.12.2014, p. 31).
   
      (6)  Regulamentul (CE) nr. 218/2009 al Parlamentului European și al Consiliului din 11 martie 2009 privind comunicarea datelor statistice referitoare la capturile nominale de către statele membre care practică pescuitul în Atlanticul de Nord-Est (JO L 87, 31.3.2009, p. 70).
   
      (7)  Regulamentul (CE) nr. 850/98 al Consiliului din 30 martie 1998 pentru conservarea resurselor de pescuit prin măsuri tehnice de protecție a puietului de organisme marine (JO L 125, 27.4.1998, p. 1).
   
      (8)  Decizia de punere în aplicare 2013/305/UE a Comisiei din 21 iunie 2013 de instituire a unui program specific de control și inspecție pentru pescuitul de cod, hering, somon și șprot în Marea Baltică (JO L 170, 22.6.2013, p. 66).
   
      (9)  Decizia de punere în aplicare 2013/328/UE a Comisiei din 25 iunie 2013 de instituire a unui program specific de control și inspecție pentru pescuitul de cod, cambulă de Baltica și limbă-de-mare comună în Kattegat, Marea Nordului, Skagerrak, estul Canalului Mânecii, apele din vestul Scoției și Marea Irlandei (JO L 175, 27.6.2013, p. 61).
   
      ANEXĂ
      Anexa II la Decizia de punere în aplicare 2012/807/UE se înlocuiește cu următorul text:
      
         
            „ANEXA II
            
               CRITERII-ȚINTĂ
            
            1.   Nivelul inspecțiilor pe mare (inclusiv supravegherea aeriană, dacă este cazul)
            
            În ceea ce privește inspecțiile pe mare ale navelor de pescuit implicate în pescuitul de hering, macrou, stavrid negru, hamsii și putasu în zonă, trebuie respectate, anual, următoarele criterii-țintă (1), atunci când inspecțiile pe mare sunt relevante pentru etapa din lanțul de pescuit și se înscriu în strategia de gestionare a riscurilor:
            
                        Criterii per an (2)
                        
                     
                     
                        Nivel de risc estimat pentru navele de pescuit în conformitate cu articolul 5 alineatul (2)
                     
                  
                        ridicat
                     
                     
                        foarte ridicat
                     
                  
                        Pescăria nr. 1
                        Hering, macrou și stavrid negru
                     
                     
                        Inspecția pe mare a cel puțin 5 % din campaniile de pescuit ale navelor de pescuit cu nivel de risc «ridicat», care vizează pescăria în cauză
                     
                     
                        Inspecția pe mare a cel puțin 7,5 % din campaniile de pescuit ale navelor de pescuit cu nivel de risc «foarte ridicat», care vizează pescăria în cauză
                     
                  
                        Pescăria nr. 2
                        Hamsie
                     
                     
                        Inspecția pe mare a cel puțin 2,5 % din campaniile de pescuit ale navelor de pescuit cu nivel de risc «ridicat», care vizează pescăria în cauză
                     
                     
                        Inspecția pe mare a cel puțin 5 % din campaniile de pescuit ale navelor de pescuit cu nivel de risc «foarte ridicat», care vizează pescăria în cauză
                     
                  
                        Pescăria nr. 3
                        Putasu
                     
                     
                        Inspecția pe mare a cel puțin 5 % din campaniile de pescuit ale navelor de pescuit cu nivel de risc «ridicat», care vizează pescăria în cauză
                     
                     
                        Inspecția pe mare a cel puțin 7,5 % din campaniile de pescuit ale navelor de pescuit cu nivel de risc «foarte ridicat», care vizează pescăria în cauză
                     
                  2.   Nivelul inspecțiilor pe uscat (inclusiv controalele documentare și inspecțiile în porturi sau la prima vânzare)
            
            În ceea ce privește inspecțiile pe uscat (inclusiv controalele documentare și inspecțiile în porturi sau la prima vânzare) ale navelor de pescuit și ale altor operatori implicați în pescuitul de hering, macrou, stavrid negru, hamsii și putasu în zonă, trebuie respectate, anual, următoarele criterii-țintă (3), atunci când inspecțiile pe uscat sunt relevante pentru etapa din lanțul de pescuit sau de comercializare și fac parte din strategia de gestionare a riscurilor.
            
                        Criterii per an (4)
                        
                     
                     
                        Nivel de risc pentru navele de pescuit și/sau alți operatori (primul cumpărător)
                     
                  
                        ridicat
                     
                     
                        foarte ridicat
                     
                  
                        Pescăria nr. 1
                        Hering, macrou și stavrid negru
                     
                     
                        Inspecția în port a cel puțin 7,5 % din totalul cantităților debarcate de navele de pescuit cu nivel de risc «ridicat»
                     
                     
                        Inspecția în port a cel puțin 7,5 % din totalul cantităților debarcate de navele de pescuit cu nivel de risc «foarte ridicat»
                     
                  
                        Pescăria nr. 2
                        Hamsie
                     
                     
                        Inspecția în port a cel puțin 2,5 % din totalul cantităților debarcate de navele de pescuit cu nivel de risc «ridicat»
                     
                     
                        Inspecția în port a cel puțin 5 % din totalul cantităților debarcate de navele de pescuit cu nivel de risc «foarte ridicat»
                     
                  
                        Pescăria nr. 3
                        Putasu
                     
                     
                        Inspecția în port a cel puțin 7,5 % din totalul cantităților debarcate de navele de pescuit cu nivel de risc «ridicat»
                     
                     
                        Inspecția în port a cel puțin 7,5 % din totalul cantităților debarcate de navele de pescuit cu nivel de risc «foarte ridicat»
                     
                  Inspecțiile efectuate după debarcare sau transbordare se utilizează, în principal, ca mecanism complementar de control încrucișat, pentru verificarea fiabilității informațiilor înregistrate și raportate cu privire la capturi și debarcări.”
         
      
      
         (1)  Pentru navele care petrec mai puțin de 24 de ore în larg în fiecare campanie de pescuit, criteriile-țintă pot fi reduse la jumătate, în conformitate cu strategia de gestionare a riscurilor.
      
         (2)  Exprimate ca procent al campaniilor de pescuit din zonă (în cadrul cărora se pescuiește cu unelte având dimensiuni ale ochiurilor de plasă pentru care specia în cauză este o specie-țintă), efectuate anual de nave cu risc ridicat sau foarte ridicat.
      
         (3)  Pentru navele care debarcă mai puțin de 10 tone per debarcare, criteriile-țintă pot fi reduse la jumătate, în conformitate cu strategia de gestionare a riscurilor.
      
         (4)  Exprimate ca procent al cantităților debarcate anual de navele de pescuit cu risc ridicat sau foarte ridicat.